
PREDKLADACIA SPRÁVA
 
 
Materiál predkladá Ministerstvo hospodárstva SR ako iniciatívny návrh, s cieľom vytvoriť podmienky pre plnenie ustanovení medzinárodnej zmluvy.
 
Slovensko-maďarská spolupráca sa rozvíja na základe Zmluvy o dobrom susedstve 
a priateľskej spolupráci podpísanej 19. marca 1995 v Paríži (základná zmluva). Na jej realizáciu vznikol v roku 1998 mechanizmus pozostávajúci z 11 zmiešaných komisií (v roku 2004 rozšírený o 12. komisiu).
 
Ministerstvo hospodárstva SR zabezpečuje rozvoj spolupráce s Maďarskom aj v rámci zmiešanej slovensko-maďarskej komisie pre otázky hospodárskej spolupráce. Za predsedu slovenskej časti slovensko-maďarskej zmiešanej komisie pre otázky hospodárskej spolupráce bol uznesením vlády SR č. 202 z 23. mája 2012 vymenovaný štátny tajomník p. Dušan Petrík. Vzhľadom na zmenu vo funkcii štátneho tajomníka Ministerstva hospodárstva SR, ku ktorej došlo v zmysle uznesenia vlády SR č. 450 z 10. septembra 2014, sa predkladá vláde SR aj návrh na odsúhlasenie zmeny predsedu slovenskej časti zmiešane komisie.

V súlade s Protokolom uzavretým medzi Ministerstvom zahraničných vecí SR a Ministerstvom zahraničných vecí MR z 24. novembra 1998 o vytvorení mechanizmu slúžiaceho napomáhaniu plnenia základnej zmluvy „spolupredsedov slovenskej a maďarskej časti zmiešaných komisií so súhlasom svojej vlády menujú ministri, resp. vedúci príslušných štátnych orgánov“.
 
Návrh nebol predmetom medzirezortného pripomienkového konania z dôvodu, že sa na materiál (personálne návrhy) vzťahuje výnimka v zmysle čl. 10 bod 7 písm. a) Smernice na prípravu a predkladanie materiálov na rokovanie vlády SR. 
 
Vzhľadom na svoj charakter predkladaný materiál neobsahuje doložku vybraných vplyvov.

